**ZÁPIS č.9**

**Z RIADNEHO ZASADNUTIA SPRÁVNEJ RADY TASR**

**30.septembra 2015 so začiatkom o 15.00 h**

**Prítomní členovia správnej rady:** Vladimír Masár, Boris Chovanec ,Peter Alakša, Ján Sand, Richard Kvasňovský

**Hostia:** PhDr. Jaroslav Rezník, generálny riaditeľ TASR

**Miesto konania:** Bratislava, Lamačská cesta 3, TASR

Rokovanie v zmysle čl. 3, 5 ods. 1 a čl. 6 Rokovacieho poriadku Správnej rady zvolal a viedol predseda rady Vladimír Masár. Konštatoval, že rada je uznášaniaschopná a navrhol program zasadnutia:

**Program:**

1. **Informácia GR o činnosti TASR v mesiaci september**

**2. Informácia o zahraničných aktivitách TASR v mesiaci september**

**3. Rôzne**

**UZNESENIE č. 23/2015:**

Členovia rady schválili program zasadnutia:

Za : 5 Proti: 0 Zdržal sa: 0

**Uznesenie bolo prijaté.**

**1. Informácia GR o činnosti TASR v mesiaci september**

Predseda Správnej rady TASR požiadal generálneho riaditeľa, aby informoval členov Správnej rady o činnosti TASR v mesiaci september

Generálny riaditeľ PhDr. Rezník uviedol, že mesiac september bol v znamení finalizácie projektov, ktoré agentúra pripravovala na realizáciu v predchádzajúcich mesiacoch roka 2015. Zosumarizoval ich do jednotlivých bodov :

1. Projekt vtedy.tasr.sk je vo finálnej fáze. Napĺňaný je zdigitalizovanými materiálmi z Archívu TASR. Agentúra zdigitalizovala takmer 2 mil. subjektov, ktoré budú k dispozícii verejnosti, na študijné, didaktické a poznávacie účely.
2. Školské noviny,sk – TASR v spolupráci s Metodicko –pedagogickým centrom v Bratislave pripravila nový redakčný systém a manuál ako urobiť školský časopis s viacerými možnosťami vytvorenia grafického dizajnu a ďalšími námetmi. Tento projekt stál pomerne veľa úsilia, ale významne pomôže školám pri tvorbe školských časopisov a webových stránok..
3. Spustenie webovej stránky tasrnews.sk v anglickom jazyku, ktorá bude aktualizovaná na dennej báze
4. Projekt -Politici na facebooku na stránke spravodajského portálu teraz.sk. Založený na vytvorení agregátora facebookových profilov verejných činiteľov. Agentúra pripravuje podobný projekt aj s využitím sociálnej siete twitter.
5. Projekt vtedy.sk ako prvý historizujúci web na slovenskom mediálnom trhu.

Informoval o prípravách rozpočtu na rok 2016 a o valorizácii k 1.9. 2015 v zmysle podpísanej KZ v priemere 2,7 %.

 Generálny riaditeľ plynule prešiel k druhému bodu programu:

1. **Informácia o zahraničných aktivitách TASR v mesiaci september**

Generálny riaditeľ PhDr. J.Rezník hovoril o projekte UNESCO.

Informoval členov rady o návšteve Georgea Papagiannisa, ktorý v celosvetovej organizácii UNESCO vedie oddelenie pre styk s médiami a verejnosťou. TASR s ním urobila a  publikovala dva rozhovory. V novembri 2015 oslávi UNESCO - Organizácia Spojených národov pre vzdelávanie, vedu a kultúru - 70. výročie svojho vzniku. Agentúra v zmysle podpísaného Memoranda o partnerstve medzi TASR a UNESCO sa bude podielať na realizácii informačných aktivít spojených s oslavami tohto výročia.

Ďalej informoval o jesennej konferencii EANA, na ktorej bol odprezentovaný projekt Tablet.TV. Členovia EANA ho prijali s veľkým záujmom a označili ho za inšpiratívny.

Generálny riaditeľ uviedol, že v druhom polroku 2016 ( 21.9. – 23.9. 2016 ) bude po prvýkrát v histórii budúcoročnú jesennú výročnú konferenciu EANA organizovať v Bratislave TASR.

GR TASR vyzdvihol skutočnosť, že sa manažmentu TASR podarilo túto prestížnu záležitosť zorganizovať na Slovensku práve v období predsedníctva Slovenskej republiky v Rade Európy.

 Predseda Správnej rady TASR V. Masár poďakoval generálnemu riaditeľovi a otvoril rozpravu.

V rámci rozpravy členovia Správnej rady TASR jednoznačne pozitívne hodnotili prácu manažmentu a aj redaktorov TASR.

 Predseda Správnej rady ukončil rozpravu a navrhol uznesenie k obidvom bodom programu.

 **UZNESENIE č. 24/2015**

Správna rada TASR berie na vedomie - Informáciu GR o činnosti TASR v mesiaci september a Informáciu o zahraničných aktivitách TASR v mesiaci september

Za : 5 Proti: 0 Zdržal sa: 0

**Uznesenie bolo prijaté.**

**3. Rôzne**

Predseda SR TASR V. Masár konštatoval, že tlačová agentúra poskytla členom rady všetky dokumenty sťažovateľa R.CH. i odpovede TASR resp. iných orgánov v tejto veci .( Boli doručené 28.8. 2015 e- mailom.)

Členovia Správnej rady TASR sa oboznámili so spisovým materiálom sťažovateľa R.CH. , podrobne prebrali obsah sťažnosti a v zmysle zákona o TASR sa dohodli, že sťažovateľovi aj MS SR pripravia písomnú odpoveď do ďalšieho rokovania rady.

Členovia správnej rady sa dohodli na termíne ďalšieho zasadnutia 22.10. 2015 (štvrtok) o 16,00 h.

Bratislava 30.9. 2015

Zapísal: V. Masár, v. r.

Predseda správnej rady TASR